423.45 REGOLAMENTI DWAR L-APPLIKAZZJONI MINN UTENTI TA’ SORSI TAL-ILMA TA’ TAĦT L-ART L-AVVIŻ LEGALI 395 tal-2010. L-AVVIŻ LEGALI 395 tal-2010. 1. It-titolu ta’ dawn ir-regolamenti hu Regolamenti dwar l-Applikazzjoni minn Utenti ta’ Sorsi tal-Ilma ta’ taħt l-Art. 2. Tifsir. Kap. 423. L.S.423.12 Kemm il-darba r-rabta tal-kliem ma tkunx teħtieġ xort’oħra f’dawn ir-regolamenti, it-tifsiriet fl-Att u r-Regolamenti dwar in-Notifika ta’ Sorsi tal-Ilma ta’ taħt l-Art għandhom japplikaw. 3. Applikazzjoni. L.S.423.12 (1) Kull utent ta’ sors tal-ilma ta’ taħt l-art li jkun ġie reġistrat kif imiss skond ir-Regolamenti tal-1997 dwar ir-Reġistrazzjoni ta’ Sorsi tal-Ilma ta’ taħt l-Art** Revokati bl-Avviż Legali 255 tal-2008., jew skond ir-Regolamenti dwar in-Notifika ta’ Sorsi tal-Ilma ta’ taħt l-Art, u li ma jkunx reġistrat jew notifikat bħala utent fir-reġistri tal-Awtorità, jista’ japplika għand l-Awtorità b’tali mod umanjiera kif mitlub mill-Awtorità biex ir-records jiġu mġedda u biex jiġi inkluż bħala utent ta’ dak is-sors tal-ilma ta’ taħt l-art. (2) L-Awtorità għandha tistabilixxi l-proċedura tagħha bil-għan li tiddeċiedi dwar applikazzjoni msemmija fis-sub regolament (1). (3) L.S.423.12 L-Awtorità għandu jkollha dejjem u f’kull waqt id-dritt li żżid jew tneħħi kull data jew informazzjoni li jkollha fir-reġistri tagħha għar-rigward ta’ kull reġistrazzjoni jew notifikazzjoni ta’ sors tal-ilma ta’ taħt l-art reġistrat jew notifikat skond ir-Regolame** Revokati bl-Avviż Legali 255 tal-2008. nti tal-1997 dwar ir-Reġistrazzjoni ta’ Sorsi tal-Ilma ta’ taħt l-Art jew skond ir-Regolamenti dwar in-Notifika ta’ Sorsi tal-Ilma ta’ taħt l-Art, kif ikun il-każ. 4. (1) Meta tingħatha l-applikazzjoni msemmija fir-regolament 3(1), għandha titħallas lill-Awtorità miżata li ma tingħatax lura ta’ ħamsineuro (€ 50). (2) Applikazzjoni ma tkunx meqjusa li tkun valida sa kemm ma jsirx il-ħlas tal-miżata relattiva msemmija fis-sub regolament (1). (3) L.S.423.12 Jekk ikun hemm iktar minn persuna waħda li tkun trid tkun inkluża bħala utent ta’ sors tal-ilma ta’ taħt l-art fir-rigward ta’ sors tal-ilma ta’ taħt l-art, li jkun ġie reġistrat jew notifikat skond ir-Regolame** Revokati bl-Avviż Legali 255 tal-2008. nti tal-1997 dwar ir-Reġistrazzjoni ta’ Sorsi tal-Ilma ta’ taħt l-Art, jew skond ir-Regolamenti dwar in-Notifika ta’ Sorsi ta’ l-Ilma ta’ taħt l-Art, kif ikun il-każ, tkun meħtieġa li tingħatha lill-Awtorità applikazzjoni waħda u tkun dovutamiżata waħda biss għar-rigward ta’ dik l-applikazzjoni. 5. Drittiijiet ta’ użu. (1) L-approvazzjoni tal-Awtorità ta’ applikazzjoni magħmula minn persuna biex tkun reġistrata bħala utent ta’ sors tal-ilma ta’ taħt l-art skond dawn ir-regolamenti, ma għandha bl-ebda mod tagħti lil xi persuna jew lil xi utent, dritt li jittieħed l-ilma minn dak is-sors, jew li jintrema f’dak is-sors xi materjalkemm likwidu kemm solidu, jew li żżomm miftuħ dak is-sors, u l-Awtorità tista’ f’kull waqt tordna lil dik il-persuna jew utent biex tagħlaq dak is-sors tal-ilma ta’ taħt l-art, minkejja li tkun tħallset il-miżata relattiva skond dawn ir-regolamenti. (2) Jekk l-Awtorità tirrifjuta applikazzjoni jew tordna lil xi persuna jew utent biex tagħlaq sors tal-ilma ta’ taħt l-art, il-miżata li tkun tħallset għar-rigward ta’ dik l-applikazzjoni ma għandhiex titħallas lura. 6. Drittijiet mhux preġudikati. L-approvazzjoni tal-Awtorità ta’ applikazzjoni li ssir biex persuna biex tkun reġistrata bħala utent ta’ sors tal-ilma ta’ taħt l-art skond dawn ir-regolamenti m’għandha bl-ebda mod tippreġudi kaxi dritt jew pretensjoni li jista’ jkollhom terzi persuni fuq dak is-sors u dik l-approvazzjoni ma għandhiex titqies bħala waħda li tagħti jew toħloq xi dritt fuq dik il-proprjetà fejn jinsab is-sors tal-ilma ta’ taħt l-art, jew ta’ xi preżunzjoni favur dik il-persuna. 7. Reati. (1) Kull persuna li tippreżenta informazzjoni mhux kompluta jew falza fl-applikazzjoni li tagħmel lill-Awtorità, tkun ħatja ta’ reatu tista’, meta tinsab ħatja, teħel multa ta’ mhux inqas minn disatelefu tliet mitteuro (€ 9,300) iżda mhux iżjed minn tmin tax-ilelf u sitt mitteuro (€ 18,600). (2) Dik il-multa għandha titħallas f’dak iż-żmien li l-Qorti tordna fis-sentenza tagħha. (3) Dik il-multa għanda tkun mingħajr preġudizzju għal kull piena oħra li dik il-persuna tista’ teħel taħt xi liġi oħra jew xi regolament ieħor.